Postscript


**A PostScript egy programozási nyelv grafika készítésére (akár papírra, filmre, vagy képernyőre, lényegtelen). Napjaink zsargonja szerint egy lapleíró nyelv.**

Az Adobe 1985-ben mutatta be, és először (legalábbis tudomásom szerint) az Apple Laserwriter nyomtatóban jelent meg. **A Postscript fő célja, hogy egy kényelmes nyelvet biztosítson grafika leírására, eszközfüggetlen módon**. Ez az eszközfüggetlenség annyit tesz, hogy a kép leírása nem tartalmaz hivatkozást semmilyen eszközfüggő tulajdonságra, mint például a nyomtató felbontására, így ugyanaz a leírás alkalmazható minden PostScript nyomtatón, módosítás nélkül. A gyakorlatban egyes Postscript file-ok mégis feltételezésekkel élnek a kimeneti eszközzel kapcsolatban (például a felbontást, vagy a laptároló tálcák számát illetően), ez azonban rossz gyakorlat és a hordozhatóságot korlátozza.

A **postscript** egy gyakori, **többé-kevésbe**[**operációs rendszer**](http://hu.wikipedia.org/wiki/Oper%C3%A1ci%C3%B3s_rendszer)**független ábraformátum**. **A postscript file nagy előnye, hogy normál karakteres (**[**ASCII**](http://hu.wikipedia.org/wiki/ASCII)**) formátumú, így akár egy**[**e-mail**](http://hu.wikipedia.org/wiki/E-mail)**-ben is elküldhető.** Postscript file-okba beágyazhatók más postscript ábrák is, így viszonylag egyszerű programok is képesek több ábrát egy lapon megjeleníteni.

**Egy postscript (.ps) file tulajdonképpen a printernek szól, benne nem csak az ábra leírása található, hanem vannak a printernek szóló utasítások is. Ilyen a "showpage" amely utasítja arra, hogy nyomtassa ki a lapot. Erre azért van szükség, hogy több lapos dokumentumokat is lehessen készíteni.**

A PostScript úgynevezett oldalleíró nyelv, amely a grafikai-tipográfiai elemek mindegyikét vektorgrafikus módon, tehát kicsinyíthető, nagyítható, torzítható formában tárolja. Az EPS (encapsulated PostScript) fájlok exportálhatók, importálhatók, különböző berendezéseken nyomtathatók. Eszköz- és felbontásfüggetlen, mert közvetlenül a printeléskor vagy levilágításkor határozható meg a bittérképpé való átalakítás finomsága, aminek csak a printer vagy a levilágító felbontóképessége szab határt. **Nyomdaipari szabvánnyá vált.**



# PCL

A **Printer Control Language** vagy rövidítve **PCL egy széles körben használt** [**nyomtatási**](http://hu.wikipedia.org/wiki/Nyomtat%C3%A1s_(nyomd%C3%A1szat)) **nyelv.** **A PCL eszközfüggő, ami azt jelenti, hogy meghajtó** [**programjai**](http://hu.wikipedia.org/wiki/Program) **vezérlik a** [**hardvert**](http://hu.wikipedia.org/wiki/Hardver) **a nyomtatott** [**adatok**](http://hu.wikipedia.org/wiki/Adat) **egy részének** (általában a grafikus adatoknak, mint amilyenek a kitöltött területek vagy a fontok) **az előállításakor**. Mivel a [nyomtató](http://hu.wikipedia.org/wiki/Nyomtat%C3%B3) állítja elő és dolgozza föl a lap adatait, a feladatot viszonylag gyorsan feldolgozza. Ugyanakkor az egyes nyomtatók nem feltétlenül azonos módon végzik el ezeket a feladatokat, így az eredmény típusonként kissé eltérő is lehet. **Professzionális munkára csekély hordozhatósága miatt kevésbé alkalmas. Jellemzően az olcsóbb, egyszerűbb nyomtatók támogatják**.

**Több alváltozata létezik, például a ma elterjedtebben használt: PCL5e, PCL6.**

## Multifunkciós készülékek

Bár a kezdeti nyomtatók még önálló termékek voltak, de az egymással versengő gyártók hamar rájöttek, hogy újítani kell, így került sor a printer és a fax egyesítésére. Gyakorlatilag a termékekben csak a telefoncsatlakozót kellett beintegrálni, mivel a nyomtatási mechanizmus már készen volt. Tény, hogy a fax különleges nyomtatási formátumát elő kellett állítani, de ezt több gyártónak is sikerült hamar megoldania. Kezdetben az ilyen kivitelű kettős célú gépeket leginkább a faxok kinyomtatására használták és gyakori megoldás volt, hogy mellette külön működött egy hagyományos hőpapíros fax csak a küldéshez. Aki nem tudná, annak szeretném külön mondani, hogy a hőpapíros fax a papír minőségétől függően 2-6 hónap alatt kifakul és így olvashatatlan lesz. Tehát a legtöbb – hosszabb távon is megtartandó - faxot megérkezése után automatikusan fénymásolják!

Innen már csak egyetlen lépés volt, hogy a készülékbe integrálják a scannert is. Így már létre is jöttek a multifunkciós gépek, melyek (a fent leírtak szerint) tartalmaznak nyomtatót, scannert és igen sok esetben faxot is. Apró lehetőség, de sok esetben egyetlen gombbal megoldható a fénymásolás is, akár számítógép segítsége (és főleg bekapcsolása vagy összekötése) nélkül is!

Lézernyomtató gyártók: Epson, OKI, Brother, HP, Lexmark, Canon, Samsung

Tintasugaras nyomtatók gyártói: Epson, HP, OKI, Canon, Xerox,

Mátrix nyomtató gyártók: Epson, IBM, OKI, Panasonic